Zemūdens cauruļvadu un kabeļu bojāšana Baltijas jūrā Krievijas–Ukrainas kara laikā

Zemūdens cauruļvadu un kabeļu bojāšana Baltijas jūrā Krievijas—Ukrainas kara laikā bija vairāki Baltijas jūras zemūdens infrastruktūras bojāšanas gadījumi Krievijas iebrukuma laikā Ukrainā, kas sākās ar zemūdens dabasgāzes cauruļvada Nord Stream uzspridzināšanu pie Bornholmas salas 2022. gada 26. septembrī.Dānijas premjere: Noplūdes no «Nord Stream» radušās tīšas rīcības rezultātā lsm.lv 2022. gada 27. septembrī

 Incidenti 
2023. gada 8. oktobrī notika zemūdens dabasgāzes cauruļvada un telekomunikāciju kabeļa starp Igauniju un Somiju (Balticconnector) bojājums ārējas darbības rezultātā, raisot aizdomas par Krievijas iesaisti.Putins noliedz Krievijas saistību ar bojājumiem gāzesvadam «Balticconnector» lsm.lv 2023. gada 13. oktobrī Izmeklēšana liecināja, ka kabeļa un gāzesvada bojājumu radīja Ķīnas kuģis. Aptuveni tajā pašā laikā Zviedrija paziņoja par atsevišķiem bojājumiem kabelim, kas savieno to ar Igauniju.

2024. gada 17. novembrī Ķīnas kuģis Yi Peng 3, kas kuģoja no Krievijas Ustjlugas ostas ar minerālmēslojuma kravu, izslēdza automātiskās identifikācijas sistēmas transponderu un ap plkst. 21ː00 ar izmesta enkura palīdzību sabojāja telekomunikāciju kabeli starp Zviedriju un Lietuvu, bet pēc apmēram 178 kilometriem ap plkst. 3ː00 sabojāja otru kabeli "C-Lion1", kas savieno Somiju un Vāciju. Kuģi Kategata jūras šaurumā arestēja Dānijas jūras spēki. Ķīnas Ārlietu ministrija kategoriski noraidīja jebkādu saistību ar sabotāžu.Ķīnas kuģis Baltijas jūrā enkuru vilcis daudzu kilometru garumā, sabojājot zemūdens kabeļus lsm.lv 2024. gada 28. novembrīLietuvas prokuratūra sākusi izmeklēšanu par sakaru kabeļa bojājumu Baltijas jūrā lsm.lv 2024. gada 19. novembrīBaltijas jūrā bojāts zemūdens sakaru kabelis starp Somiju un Vāciju lsm.lv 2024. gada 18. novembrī Vācijas aizsardzības ministrs Boriss Pistoriuss pauda pārliecību, ka Lietuvu un Zviedriju, kā arī Vāciju un Somiju savienojošo sakaru kabeļu bojājumi Baltijas jūrā, visticamāk, ir sabotāža.Saistībā ar zemūdens kabeļu bojāšanu Baltijas jūrā aizturēts Ķīnas kuģis lsm.lv 2024. gada 20. novembrī

2024. gada 25. decembrī pārtrauca darboties Igauniju un Somiju savienojošais elektrokabelis EstLink 2 un trīs sakaru kabeļi. Somijas varasiestādes aizturēja naftas tankkuģi Eagle S, kas kā t.s. Krievijas "ēnu flotes" kuģis ar Kuka salu karogu bija ceļā no Krievijas Pēterburgas ostas uz Ēģipti.«Estlink 2» darbības pārtraukšanas laikā tā tuvumā atradies arī krievu «ēnu flotes» kuģis lsm.lv 2024. gada 26. decembrī

 Latvijas sakaru kabeļa bojāšana 
2025. gada 26. janvāra rītā Zviedrijas ekskluzīvajā ekonomiskajā zonā notika "Latvijas Valsts radio un televīzijas centra" (LVRTC) optiskā sakaru kabeļa Ventspils—Gotlande pārrāvums. Latvijas Jūras spēku patruļkuģis apsekoja iespējamo kabeļa bojājuma rajonu un pārbaudīja kravas kuģi Michalis San, kas ar Maltas karogu no Alžīrijas ostas Bidžājas kuģoja uz Krieviju, taču nekādu aizdomīgu darbību uz klāja nekonstatēja, un arī kuģa enkurs nebija bojāts.Bojāts LVRTC optisko šķiedru kabelis Baltijas jūrā; NBS apsekojuši, iespējams, iesaistīto kuģi lsm.lv 2025. gada 26. janvārī

Savukārt Zviedrijas krasta apsardze arestēja Maltā reģistrēto beramkravu pārvadātāju Vezhen, kas pieder Bulgārijas uzņēmumam Navigation Maritime Bulgare un bija ceļā no Krievijas Ustjlugas ostas uz Skāgenu Dānijā.Zviedrija arestējusi kuģi aizdomās par LVRTC piederošā sakaru kabeļa bojāšanu Baltijas jūrā lsm.lv 2025. gada 26. janvārī 28. janvārī Latvijas Ministru prezidente Evika Siliņa paziņoja, ka Jūras spēki sadarbībā ar Zviedrijas partneriem kabeļa bojājuma vietā veikuši zemūdens filmēšanu.NBS ūdenslīdēju komanda apseko kabeļa bojājuma vietu Zviedrijā; iegūti pirmie videomateriāli lsm.lv 2025. gada 28. janvārī

30. janvārī Norvēģijas policija pēc Latvijas Valsts policijas lūguma īslaicīgi aizturēja arī Norvēģijas uzņēmumam Silver Sea piederošo kuģi Silver Dania, kas bija ceļā no Sanktpēterburgas uz Murmansku, un nogādāja to izmeklēšanai Trumses ostā.Aizdomās par saistību ar LVRTC kabeļa bojāšanu Norvēģijas policija arestē kuģi ar Krievijas apkalpi lsm.lv 2025. gada 31. janvārī 3. februārī Zviedrijas prokuratūra paziņoja, ka atceļ arestu kuģim Vezhen, jo kabeļa bojājumu esot izraisījuši laikapstākļi, nepilnības aprīkojumā un kuģniecības zināšanu trūkums.Zviedrija noraida sabotāžas iespējamību LVRTC kabeļa bojājumā lsm.lv 2025. gada 3. februārī

 Plānotās sankcijas 
2025. gada 2. janvārī Somijas elektropārvades tīklu operators Fingrid Helsinku apgabaltiesā iesniedza pieteikumu, ar ko lūdza konfiscēt tankkuģi Eagle S nolūkā atlīdzināt zaudējumus par EstLink 2 kabeļa sabojāšanu. Somijas parlamenta Aizsardzības komitejas pārstāvis paziņoja, ka ir jāstrādā Eiropas Savienības likuma ietvaros, lai šādas situācijas varētu risināt. Zemūdens infrastruktūras bojāšanā iesaistītajām kuģniecības kompānijām būs finansiāli zaudējumi, un tādā veidā pilnīgi noteikti būs spiediens neiesaistīties šādās hibrīdoperācijās.Somijā sākusies aizdomās par «EstLink 2» bojāšanu turētā tankkuģa padziļināta pārbaude 2025. gada 26. janvārī

Pēc sākotnējās pirmstiesas izmeklēšanas posma beigām kuģi martā atbrīvoja, bet maijā kļuva zināms, ka aizdomās par sabotāžu un sakaru bojāšanu trīs kuģa apkalpes locekļiem augusta beigās vai septembra sākumā varētu sākties tiesas process.Par kabeļu bojāšanu Somu līcī aizdomās tur trīs kuģa «Eagle S» apkalpes locekļus lsm.lv 2025. gada 30. maijā

 NATO militārā operācija 
2025. gada janvārī Helsinkos notikušajā NATO Baltijas jūras reģiona valstu vadītāju sanāksmē paziņoja par militārās operācijas "Baltijas sardze" (Baltic Sentry) sākšanu ar mērķi aizsargāt kritisko infrastruktūru Baltijas jūrā. Militārā misija ietvers fregates, patruļlidmašīnas un jūras dronus, lai nodrošinātu pastiprinātu novērošanu un atturēšanu.NATO sāk misiju «Baltic Sentry» — gādās par zemūdens kabeļu drošību Baltijas jūrā lsm.lv 2025. gada 14. janvārī

 Atsauces 

Kategorija:Krievijas—Ukrainas karš
Kategorija:Baltijas jūra